A BIZOTTSÁG 149/2009/EK RENDELETE
(2009. február 20.)
a sovány tejpor piacán történő intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 214/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 43. cikkére, figyelemmel 4. cikkére is,
mivel:
(1)
Az 1234/2007/EK rendelet 10. cikke (1) bekezdésének f) pontja rendelkezik a sovány tejpor tekintetében alkalmazandó állami intervencióról.
(2)
A 214/2001/EK bizottsági rendelet (2) megállapítja a sovány tejpor piacán történő állami intervencióra vonatkozó részletes szabályokat.
(3)
Figyelemmel az új rendelkezésekre és az összegyűlt tapasztalat fényében helyénvaló módosítani és szükség esetén egyszerűsíteni a sovány tejpor piacán történő intervencióra irányadó részletes szabályokat.
(4)
Az 1234/2007/EK rendelet 10. cikke (1) bekezdésének f) pontja új mértéket állapít meg a sovány tejpor minimális fehérjetartalma tekintetében, a zsírmentes szárazanyag 34,0 tömegszázalékában, ezért a támogatható termék meghatározását módosítani kell.
(5)
Az 1234/2007/EK rendelet 13. cikke (1) bekezdésének d) pontja - összefüggésben 18. cikke (2) bekezdésének e) pontjával - 109 000 tonnában állapítja meg a rögzített áron történő intervenciós felvásárlásra felkínálható sovány tejpor maximális mennyiségét a március 1-jétől augusztus 31-ig terjedő időszakra.
(6)
A 109 000 tonnás határ betartása érdekében indokolt rendelkezni mérlegelési időszakról, amely alatt - különösen a függőben lévő ajánlatokra vonatkozóan - egyedi intézkedések hozhatók, mielőtt az ajánlatokról döntés születne. Az említett intézkedések a következők lehetnek: az intervenció lezárása, százalékos csökkentési mérték alkalmazása vagy a függőben lévő ajánlatok elutasítása. Ezekhez az intézkedésekhez gyors reakcióra van szükség, ezért lehetővé kell tenni a Bizottság számára, hogy késedelem nélkül meghozhassa a szükséges intézkedéseket. Tekintettel a 2009. áprilisi munkaszüneti napokra, az ajánlatok benyújtásának határidejére vonatkozóan eltérést kell alkalmazni azért, hogy biztosítható legyen a rögzített áron felvásárolható 109 000 tonnás maximális mennyiség betartása.
(7)
A biztosíték meghatározása szolgál arra, hogy a benyújtott ajánlatokat ne vonják vissza, ezért a 100 kilogrammonkénti 5 EUR összegű biztosíték e rendelet keretében valamennyi pályázatra alkalmazandó.
(8)
Az 1152/2007/EK tanácsi rendelet (3) eltörölte a sovány tejpor magántárolását, az erre a programra vonatkozó hivatkozásokat el kell hagyni.
(9)
El kell kerülni, hogy kis mennyiségek a raktárakban maradjanak, ezért a legfeljebb öt tonnás mennyiségeket fel kell ajánlani a sikeres pályázóknak.
(10)
A 214/2001/EK rendeletet ennek megfelelően módosítani kell.
(11)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 214/2001/EK rendelet a következőképpen módosul:
1.
Az 1. cikk helyébe a következő szöveg lép:
„1. cikk
E rendelet megállapítja a sovány tejpor piacán az 1234/2007/EK tanácsi rendelet (4) 10. cikke (1) bekezdésének f) pontjában foglalt rendelkezés értelmében történő intervenció részletes szabályait a következők tekintetében:
a)
az 1234/2007/EK rendelet 13. cikke (1) bekezdésének d) pontjában - összefüggésben 18. cikke (1) bekezdésének c) pontjával - említett rögzített áron történő felvásárlás;
b)
az 1234/2007/EK rendelet 13. cikke (3) bekezdésében említett folyamatos pályázati felhívás útján történő felvásárlás;
c)
az állami soványtejpor-készlet értékesítése folyamatos pályázati felhívás keretében.
2.
A 2. cikk a következőképpen módosul:
a)
az (1) bekezdés a következőképpen módosul:
„(1) Az intervenciós hivatal csak olyan sovány tejport vásárol fel, amely megfelel az 1234/2007/EK rendelet 10. cikke (1) bekezdésének f) pontjában, valamint ennek a cikknek a (2)-(7) bekezdésében foglalt követelményeknek, és amelyet a március 1-je és augusztus 31-e közötti időszakban ajánlanak fel intervenciós célra.”
b)
A (2) bekezdés helyébe a következő szöveg lép:
„(2) Az illetékes hatóságok az e rendelet I. mellékletében meghatározott analitikai módszerek alkalmazásával olyan mintákon ellenőrzik a sovány tejpor minőségét, amelyeket az e rendelet III. mellékletében meghatározott szabályok szerint vettek. Az ellenőrzéseknek meg kell állapítaniuk, hogy a sovány tejpor - a 2001/114/EK tanácsi irányelv (5) I. melléklete 4. pontjának b) alpontjában említett, fehérjetartalom-beállításhoz használt engedélyezett nyersanyagok kivételével - e rendelet I. mellékletének megfelelően nem tartalmaz semmilyen egyéb terméket, különösen írót vagy savót.
A fehérjetartalom-beállítás - adott esetben - folyékony fázisban történik.
Amennyiben azonban a Bizottság beleegyezik, a tagállamok saját felügyeletük keretében önellenőrzési rendszert is létrehozhatnak egyes minőségi követelményekre és egyes engedélyezett vállalkozásokra vonatkozóan.
3.
A 4. cikk (1) bekezdésének második albekezdése helyébe a következő szöveg lép:
„A tanúsítvány tartalmazza a 2. cikk (6) bekezdésének a), b) és c) pontjában említett információt, valamint annak megerősítését, hogy a sovány tejport az 1234/2007/EK rendelet 10. cikke (1) bekezdésének f) pontja értelmében a Közösség valamelyik engedéllyel rendelkező vállalkozása gyártotta fölözött tejből, és a fehérjetartalom-beállítás - adott esetben -folyékony fázisban történt.”
4.
A 2. szakasz címe a következőképpen módosul:
5.
Az 5. cikk a következőképpen módosul:
a)
A (2) bekezdés a következőképpen módosul:
i.
A második albekezdést el kell hagyni.
ii.
A cikk a következő albekezdéssel egészül ki:
„Úgy kell tekinteni, hogy a szombaton, vasárnap, illetve munkaszüneti napon benyújtott ajánlatokat az intervenciós hivatal a benyújtás napját követő első munkanapon vette kézhez.
A 2009. április 6-a és 13-a közötti időszakban benyújtott ajánlatokat úgy kell tekinteni, hogy azokat az intervenciós hivatal 2009. április 14-én vette kézhez.”
b)
A (3) bekezdés c) pontja helyébe a következő szöveg lép:
„c)
igazolást tartalmaznak arra vonatkozóan, hogy az eladó a 100 kilogrammonkénti 5 EUR biztosítékot legkésőbb az ajánlat beérkezésének napján letétbe helyezte abban a tagállamban, ahol az ajánlat benyújtására sor került.”
c)
A cikk a következő bekezdéssel egészül ki:
„(5) Az ajánlatok az intervenciós hivatal általi kézhezvételüket követően nem vonhatók vissza.”
6.
A 6. cikk helyébe a következő szöveg lép:
„6. cikk
Az ajánlat fenntartása, a sovány tejpor leszállítása az intervenciós hivatal által kijelölt raktárba az e rendelet 7. cikkének (2) bekezdésében meghatározott határidőn belül, valamint az e rendelet 2. cikkében meghatározott követelmények teljesítése a 2220/85/EGK bizottsági rendelet (6) 20. cikke értelmében elsődleges követelménynek minősül.
7.
A 7. cikk a következőképpen módosul:
a)
Az (1) bekezdés helyébe a következő szöveg lép:
„(1) Amennyiben a Bizottság nem fogad el a 9a. cikk (3) bekezdése szerinti egyedi intézkedéseket, az ajánlat ellenőrzése után és az eladási ajánlat kézhezvételét követő ötödik munkanapon az intervenciós hivatal szállítólevelet ad ki.
A keltezett és számozott szállítólevél a következő adatokat tartalmazza:
a)
a szállítandó sovány tejpor mennyisége;
b)
a szállítás végső dátuma;
c)
a raktár helye, ahová a szállítást teljesíteni kell.
A 9a. cikk (1) bekezdése szerint be nem jelentett mennyiségekre nem adható ki szállítólevél.”
b)
A (3) és (4) bekezdés helyébe a következő szöveg lép:
„(3) Az 5. cikk (3) bekezdésének c) pontjában meghatározott biztosítékot fel kell oldani, amint az eladó a szállítólevélen megjelölt határidőn belül leszállította a szállítólevélen feltüntetett mennyiséget, és megállapításra került a 2. cikk követelményeinek betartása.
Amennyiben a sovány tejpor nem felel meg a 2. cikkben megállapított követelményeknek, a sovány tejport visszautasítják és a biztosíték a visszautasított mennyiség tekintetében elvész.
(4) A sovány tejpor azon a napon tekintendő az intervenciós hivatal által átvettnek, amelyen a sovány tejpornak a szállítólevélben meghatározott teljes mennyiségét betárolják az intervenciós hivatal által kijelölt raktárba, de legkorábban a szállítólevél kiállítását követő napon.”
8.
A 8. cikk (2) bekezdését el kell hagyni.
9.
A 2. szakasz a következő 9a. cikkel egészül ki:
„9a. cikk
(1) Legkésőbb minden hétfőn (brüsszeli idő szerint) 14.00 óráig a tagállamok tájékoztatják a Bizottságot azokról a soványtejpor-mennyiségekről, amelyek az előző hét folyamán az 5. cikkel összhangban eladási ajánlat tárgyát képezték.
(2) Amennyiben azt állapítják meg, hogy egy adott évben az 5. cikkben említett ajánlatok megközelítik a 80 000 tonnát, a Bizottság tájékoztatja a tagállamokat, hogy mikortól közöljék minden munkanapon (brüsszeli idő szerint) 14.00 óráig az (1) bekezdésben említett információkat az előző munkanapon felajánlott soványtejpor-mennyiségekre vonatkozóan.
(3) Az 1234/2007/EK rendelet 13. cikke (1) bekezdésének d) pontjában megállapított maximális mennyiségek betartása érdekében a Bizottság - az említett rendelet 195. cikkének (1) bekezdésében említett bizottság közreműködése nélkül - határozhat úgy, hogy:
a)
lezárja a rögzített áron történő intervenciós felvásárlást;
b)
az aznap beérkezett ajánlatokban szereplő valamennyi mennyiségre egységes csökkentési mértéket állapít meg, amennyiben az adott napon felajánlott összes mennyiség elfogadása a meghatározott maximális mennyiség túllépését jelentené;
c)
adott esetben elutasítja azokat az ajánlatokat, amelyekre még nem adtak ki szállítólevelet.
E rendelet 5. cikke (5) bekezdésétől eltérve az az eladó, amelynek ajánlatát e bekezdés b) pontja értelmében csak részben fogadták el, a csökkentés mértékének megállapításáról szóló rendelet közzétételétől számított 5 munkanapon belül dönthet úgy, hogy ajánlatát visszavonja.”
10.
A 11. cikk helyébe a következő szöveg lép:
„11. cikk
(1) Az intervenciós hivatal választja ki a sovány tejpor tárolási helyéhez legközelebbi, rendelkezésre álló raktárt.
Feltéve azonban, hogy egy másik raktár választása nem eredményez további tárolási költségeket, az intervenciós hivatal választhat másik raktárt is, amely 350 km távolságon belül helyezkedik el.
Az intervenciós hivatal választhat e távolságon kívül található raktárt is, ha az ebből eredő költség, beleértve a tárolási és a szállítási költségeket, alacsonyabb. Ebben az esetben az intervenciós hivatal haladéktalanul értesíti erről a választásról a Bizottságot.
(2) Amennyiben a sovány tejport felvásárló intervenciós hivatal más tagállamban van, mint az, amelynek a területén az ajánlatokban szereplő sovány tejport tárolják, az (1) bekezdésben említett maximális távolság számításánál nem kell figyelembe venni az eladó raktára és a felvásárló intervenciós hivatal tagállamának határa közötti távolságot.
(3) Az (1) bekezdésben említett maximális távolságon túl az intervenciós hivatal által viselt kiegészítő szállítási költség tonnánként és kilométerenként 0,05 EUR.”
11.
A 13. cikk helyébe a következő szöveg lép:
„13. cikk
Amennyiben a Bizottság úgy dönt, hogy a sovány tejpor felvásárlását folyamatos nyílt pályázati felhívás útján hajtja végre az 1234/2007/EK rendelet 13. cikke (3) bekezdésének megfelelően, összefüggésben az említett rendelet 18. cikke (2) bekezdésének e) pontjával, valamint az ugyanazon rendelet 195. cikke (2) bekezdésében említett eljárással összhangban, e szakasz eltérő rendelkezése hiányában e rendelet 2., 3., 4., 10., 11., valamint 12. cikkét kell alkalmazni.”
12.
A 14. cikk (2) bekezdése helyébe a következő szöveg lép:
„(2) Az egyes pályázati felhívásokhoz kapcsolódó pályázatok benyújtási határideje augusztus negyedik keddjének kivételével minden hónap harmadik keddjén (brüsszeli idő szerint) 11.00 órakor jár le. Amennyiben kedd munkaszüneti napra esik, a határidő az előző munkanapon (brüsszeli idő szerint) 11.00 órakor jár le.”
13.
A 15. cikk (3) bekezdése a következőképpen módosul:
a)
az a) pont helyébe a következő szöveg lép:
„a)
olyan sovány tejporra vonatkoznak, amelyet a pályázatoknak a 14. cikk (2) bekezdésében említett benyújtási határidejét megelőző 31 napon belül - illetve adott esetben négy héttel azt megelőzően - gyártottak.”;
b)
a d) pont helyébe a következő szöveg lép:
„d)
igazolást tartalmaznak arra vonatkozóan, hogy a pályázó a pályázatok benyújtásának határidejét megelőzően letétbe helyezte az adott pályázati felhívásra vonatkozó 100 kilogrammonkénti 5 EUR biztosítékot abban a tagállamban, ahol a pályázatot benyújtották.”
14.
A 16. cikk helyébe a következő szöveg lép:
„16. cikk
Az ajánlat fenntartása, a sovány tejpor leszállítása az intervenciós hivatal által kijelölt raktárba az e rendelet 19. cikkének (3) bekezdésében meghatározott határidőn belül, valamint az e rendelet 2. cikkében meghatározott követelmények teljesítése a 2220/85/EGK bizottsági rendelet 20. cikke értelmében elsődleges követelménynek minősül.”
15.
A 17. cikk (2) bekezdése helyébe a következő szöveg lép:
„(2) Az egyes pályázati felhívásokra beérkezett pályázatok alapján a Bizottság az 1234/2007/EK rendelet 195. cikkének (2) bekezdésében meghatározott eljárásnak megfelelően megállapítja a legmagasabb felvásárlási árat.”;
16.
A 19. cikk a következőképpen módosul:
a)
A (2) bekezdés helyébe a következő szöveg lép:
„(2) Az intervenciós hivatal a nyertes pályázóknak haladéktalanul egy keltezett és számozott szállítólevelet ad ki, amely a következő adatokat tartalmazza:
a)
a szállítandó mennyiség;
b)
a sovány tejpor szállításának legkésőbbi időpontja;
c)
a raktár helye, ahová a szállítást teljesíteni kell.
A 17. cikk (1) bekezdése szerint be nem jelentett mennyiségekre nem adható ki szállítólevél.”
b)
A (4) bekezdés helyébe a következő szöveg lép:
„(4) A 15. cikk (3) bekezdésének d) pontjában előírt biztosítékot fel kell oldani, amint az eladó a szállítólevélen megjelölt határidőn belül leszállította a szállítólevélen feltüntetett mennyiséget, és megállapításra került a 2. cikk követelményeinek betartása.
Amennyiben a sovány tejpor nem felel meg a 2. cikkben megállapított követelményeknek, a sovány tejport visszautasítják és a biztosíték a visszautasított mennyiség tekintetében elvész.”
17.
A 20. cikk a következőképpen módosul:
a)
Az (1) bekezdés helyébe a következő szöveg lép:
„(1) Az intervenciós hivatal a sovány tejpor átvételének napját követő 120. és 140. nap között a 15. cikk (2) bekezdése c) pontjának megfelelően a pályázatban megjelölt árat fizeti ki a sikeres pályázó számára, feltéve, hogy a sovány tejpor megfelel a 2. cikk (1), (2), (3), (5), (6), valamint (7) bekezdésének és a 15. cikk (3) bekezdése a) pontjának.”
b)
A (2) bekezdést el kell hagyni.
18.
A 22. cikk (2) bekezdése helyébe a következő szöveg lép:
„(2) Az egyes pályázati felhívásokhoz kapcsolódó pályázatok benyújtási határideje minden hónap harmadik keddjén (brüsszeli idő szerint) 11.00 órakor jár le. Augusztusban azonban ez a határidő a hónap negyedik keddjén (brüsszeli idő szerint) 11.00 óra, decemberben pedig a második kedden (brüsszeli idő szerint) 11.00 óra. Amennyiben kedd munkaszüneti napra esik, a határidő az előző munkanapon (brüsszeli idő szerint) 11.00 órakor jár le.”
19.
A 24c. cikk a következőképpen módosul:
a)
A (6) bekezdés helyébe a következő szöveg lép:
„(6) Amennyiben az összes sikeres pályázat elfogadása után a raktárban maradó mennyiség öt tonnánál kisebb, az intervenciós hivatal felajánlja a fennmaradó mennyiséget a sikeres pályázóknak, azzal kezdve, aki a legmagasabb árat ajánlotta fel. A sikeres pályázónak fel kell ajánlani azt a lehetőséget, hogy a fennmaradó mennyiséget a számára megítélt mennyiséggel azonos áron vásárolja meg.”
b)
A cikk a következő bekezdéssel egészül ki:
„(7) Legkésőbb a 24a. cikk (2) bekezdésében foglalt döntés közzétételét követő hét harmadik munkanapján a tagállamok közlik a Bizottsággal a 24a. cikk (1) bekezdésében említett kódszámoknak megfelelő minden egyes pályázó nevét és címét.”
20.
A 24e. cikk a következő bekezdéssel egészül ki:
„(3) A vis maior eseteit kivéve, amennyiben a sikeres pályázó nem teljesítette az e cikk (2) bekezdésében előírt követelményeket, a 23. cikk (3) bekezdésének c) pontjában említett pályázati biztosíték elvész, és az érintett mennyiség értékesítését törlik.”
21.
A III. fejezetet el kell hagyni.
22.
A IV. fejezetet el kell hagyni.
23.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet 2009. március 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. február 20-án.